### | | | | --- | --- | | | | | --- | | **Byråd** 26. juni 2018 Sagsnr. 710-2017-27207 Dok.nr. 710-2018-161437 Sagsbehandler DPCSOR | | 100.                Udpegelse af medlemmer til bestyrelsen for den fælles institution for den nye forberedende grunduddannelse (FGU) - Åbent

###

|  |  |
| --- | --- |
| Tidl. politisk behandling | BY, 24.04.18, pkt. 58 |
| Forventet sagsgang | ØK, BY |
| Lovgrundlag | Lov om forberedende grunduddannelse og Lov om institutioner for forberedende grunduddannelse |

###

**SAGENS INDHOLD**

Byrådet skal i denne sag udpege medlemmer til bestyrelsen
for den kommende institution for den forberedende grunduddannelse (FGU) for
[adresse], Randers, [adresse] og [adresse].

Lovforslagene om den nye Forberedende Grunduddannelse (FGU)
blev vedtaget 29. maj 2018 med opbakning af alle partier i Folketinget med
ikrafttræden 1. august 2019.

I forbindelse med dannelsen af de kommende FGU-institutioner
har kommunerne opgaver med først at stille forslag til dækningsområder og
dernæst udpege bestyrelsesrepræsentanter.

24. april 2018 besluttede Favrskov Byråd, at Favrskov Kommune tilslutter sig
forslaget om, at [adresse], Randers, [adresse] og [adresse] samarbejder om en
fælles FGU-institution med en skole i hver kommune. Byrådet besluttede også at
tilslutte sig den foreslåede model for etablering af FGU-institutionen som
beskrevet i vedhæftede notat.

I forhold til det fremsatte lovforslag om
FGU-institutionerne, er der imidlertid flere ændringer i den vedtagne lov. De
centrale ændringer er:

· Interim bestyrelsen erstattes af ”den første bestyrelse”, der får
opgaver og har en sammensætning lig de permanente bestyrelser.

· Antallet af bestyrelsesmedlemmer i den første bestyrelse er: Et kommunalt
udpeget bestyrelsesmedlem fra hver kommune, en repræsentant fra
erhvervsskolerne, to repræsentanter fra arbejdsmarkedets organisationer (a og
b-siden), en medarbejderrepræsentant, samt en tilforordnet
medarbejderrepræsentant og en tilforordnet elevrepræsentant.

· Den endelige bestyrelse tiltræder umiddelbart efter, der er
besluttet en ordinær vedtægt for institutionen.

Af den vedtagne lov om institutioner for forberedende
grunduddannelse fremgår, at bestyrelsen skal bestå af i alt 7-11 medlemmer, og
at der skal være et ulige antal medlemmer. I FGU-institutioner, der dækker fire
kommuner, skal den første bestyrelse udgøres af ét medlem udpeget af hver
byråd/kommunalbestyrelse, to medlemmer fra arbejdsmarkedets organisationer, én
fra erhvervsuddannelserne og én fra medarbejderne. For at opnå et ulige antal
bestyrelsesmedlemmer kan byråd/kommunalbestyrelserne i fællesskab udpege
yderligere et bestyrelsesmedlem (der så bliver det femte kommunalt udpegede
medlem).

Dette er en ændring i forhold til den model, Byrådet
godkendte 24. april 2018, idet der var foreslået ”otte medlemmer udpeget af de
fire byråd/kommunalbestyrelser, hvoraf fire er fra hver
byråd/kommunalbestyrelse”.

Samtidig har Undervisningsministeriet oplyst, at der skal
udpeges en kontaktperson blandt de kommende bestyrelsesmedlemmer.
Kontaktpersonen er ansvarlig for indkaldelse af første bestyrelsesmøde.

Undervisningsministeren forventes at træffe endelig
beslutning om FGU-institutionernes dækningsområder ultimo juni 2018. Herefter
skal den første bestyrelse konstitueres i september 2018 for derefter at
påbegynde arbejdet med etableringen af FGU i dækningsområdet, så de første
elever kan optages august 2019.

**VURDERING**

[adresse] skal således udpege et medlem til FGU-institutionens
første bestyrelse og sammen med de øvrige kommuner udpege en fælles femte
kandidat fra de fire kommuner og vælge en kontaktperson.

Af det notat, som var vedlagt sagsfremstillingen til
Byrådets møde 24. april 2018, fremgik, at ”Borgmestrene fra [adresse], [adresse],
[adresse] og Randers vil foreslå, at direktøren for Den jydske Haandværkerskole,
Bøje Nørgaard, bliver bestyrelsesformand for interim-bestyrelsen”. For at sikre
en fastholdelse af de allerede godkendte forslag om, at Bøje Nørgaard bliver
formand for bestyrelsen, indstilles han som den fælles femte kandidat fra de
fire kommuner.

Vedrørende kontaktpersonen fremgår det af vedlagte notat fra
KL om FGU-bestyrelserne, at ”dette kunne fx være det udpegede bestyrelsesmedlem
fra den kommune, hvor FGU-institutionen forankres”. Derfor indstilles det, at
det kommende bestyrelsesmedlem fra [adresse] bliver kontaktperson.

Fristen for udpegelse af bestyrelsesmedlemmer er 24. august
2018, og forslaget fremsættes for byråd/kommunalbestyrelser på denne måde i de
fire kommuner: Randers Kommune 18. juni 2018, [adresse] 20. juni 2018,
Favrskov Kommune 26. juni 2018 og Norddjurs Kommune 21. august 2018.

**INDSTILLING**

Direktøren for Job og Økonomi
indstiller til Byrådet:

1. At der
udpeges et byrådsmedlem fra Favrskov Byråd til FGU-institutionens første
bestyrelse og efter godkendelse af vedtægter herefter til indtræden i den
endelige bestyrelse.

2. At
direktør Bøje Nørgaard, Den jydske Haandværkerskole udpeges som de fire
kommuners fælles medlem, der så bliver det femte kommunalt udpegede medlem af
bestyrelsen.

3. At det
kommende bestyrelsesmedlem fra [adresse] udpeges som kontaktperson for
FGU-institutionen frem til nedsættelse af den første bestyrelse.

**BESLUTNING**

***Økonomiudvalget, 19. juni 2018:***

Fraværende:Ingen

Ad 1. Indstilling foreligger på byrådsmødet.

Ad 2. Indstilles godkendt.

Ad 3. Indstilles godkendt.

**Bilag**

|  |  |
| --- | --- |
| Bilag 1 - Notat vedr. ændringer af bestyrelsessammensætning for FGU-institution | 710-2018-149434 |
| Bilag 2 - Notat om udpegning, sammensætning og betjening af FGU-bestyrelserr | 710-2018-149435 |